ཕྱི་ལོ་༡༩༣༠ལོར་མཁས་པའི་དབང་པོ་འདི་ཉིད་རྒྱ་གར་དུ་ཕྱིར་ཕེབས་ནས།རང་གི་ཕུན་སུམ་ཚོགས་པའི་ཤེས་ཡོན་དང༌།ཉམས་མྱོང༌།འཇོན་ཐང༌།བརྩོན་འགྲུས་བཅས་ལ་བརྟེན་ནས་སློབ་ཁྲིད་ཁྱད་དུ་འཕགས་པར་གནང༌།ཁོང་ཝལ་ཊར་ལ་ཡོད་པའི་ཨན་ཏ་ར་གཙུག་ལག་སློབ་གཉེར་ཁང་གི་ཉེ་བའི་རིགས་བདག་ཏུ་བསྐོ་གཞག་བྱུང་བ་ལྟར།དགེ་རྒན་དང་སློབ་ཕྲུག་གི་བློ་སྟོབས་གོང་དུ་སྤེལ་ནས་ཤེས་ཡོན་གྱི་སྤུས་ཚད་གོང་མཐོར་སྤེལ་ཐུབ་པ་བྱུང༌།དེ་འདྲའི་གྲུབ་འབྲས་ལ་བརྟེན་ནས་ཕྱི་ལོ་༡༩༣༡ལོར་ཁོང་གི་གོ་གནས་སྤར།